Løgreglan hevur havt eina friðarliga nátt. Um alt landið verða tað, í hesum døgum, hildin nógv jólaborðhald, men hetta hevur løgreglan ikki merkt stórvegis til. Løgreglan kom tó fram á ein bil, ið stóð parkeraður í nátt, við trimum mans í sitandi bilinum. Løgreglan varnaðist, at tað luktaði av hassj í bilinum og fann eisini ein klump av hassji. Teir tríggir mennirnir eru nú skuldsettir fyri brot á rúsevnislógina.